Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 26/2001. (VII. 27.) OM rendelet elõírásait kell alkalmazni.
Paragraph Index: 174

b) A gyakorlati vizsga tartalma A gyakorlati vizsga során a jelöltnek a rendelkezésre álló idõ alatt a szakképesítés olyan munkafeladatát, részfeladatát kell elvégeznie, amely az önálló teljesítõképes tudás mérésére alkalmas és legalább két — összetett — munkafeladatból (gyártás, szerelés) áll. A jelöltnek a munkafeladat során számot kell adnia: — az anyagok szakszerû kezelésébõl, megmunkálásából, — a mérõeszközök, mûszerek, szerszámok, gépek használatából, — az elméletnél felsorolt szerkezetek kivitelezésérõl, — az adott feladat elvégzését legjobban célzó technológia megválasztásából, kivitelezést megkönnyítõ munkaszervezésbõl, — a segédszerkezetek megválasztásáról, ellenõrzésérõl, egyszerûbb szerkezetek esetén építésérõl és bontásáról, — kivitelezés, gyártás során a kivitelezett, elõállított szerkezet, termék terv és mûszaki leírás szerinti (tervhûség, minõség) megvalósításáról, az elõírások, szabályozók, szabványok, technológiai utasítások betartásáról, — a biztonságos, balesetmentes munkavégzés feltételeinek gyakorlati alkalmazásáról.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes